SET ปิดเช้าลบ 0.41 จุด นักลงทุนกังวลสถานการณ์ “สหรัฐ-จีน”
SET ปิดเช้าลบ 0.41 จุด จากสถานการณ์ความตึงเครียดระหว่างสหรัฐ-จีน กดดันภาพรวมตลาด แนวโน้มช่วงบ่ายคาดแกว่งในกรอบแคบๆ มีแนวรับที่ 1,580 จุด และแนวต้าน 1,600 จุด
SET ปิดเช้าลบ 0.41 จุด จากสถานการณ์ความตึงเครียดระหว่างสหรัฐ-จีน กดดันภาพรวมตลาด แนวโน้มช่วงบ่ายคาดแกว่งในกรอบแคบๆ มีแนวรับที่ 1,580 จุด และแนวต้าน 1,600 จุด
3 ส.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเช้าที่ผ่านมาแกว่งไซด์เวย์อยู่ในแดนบวกและลบ โดยปรับตัวขึ้นไปทดสอบแนวต้านที่ 1,600 จุด แต่ไม่ผ่าน ทำให้มีแรงเทขายทำกำไรออกมาบ้าง จากแรงกดดันสถานการณ์ความตึงเครียดระหว่างสหรัฐและจีน หลังนางแนนซี เพโลซี ประธานสภาผู้แทนราษฎรสหรัฐ ได้เดินทางเยือนไต้หวัน และสนับสนุนไต้หวันอย่างเป็นรูปธรรม ซึ่งอาจทำให้จีนใช้มาตรการตอบโต้ไต้หวันเพิ่มเติม
ขณะที่ตลาดหุ้นอื่นในภูมิภาคเอเชียเช้านี้เคลื่อนไหวอยุ่ในแดนบวกเป็นส่วนใหญ่ หลังตัวเลขเศรษฐกิจจีนออกมาดี
สำหรับแนวโน้มตลาดหุ้นในช่วงบ่าย คาดว่าดัชนีฯ น่าจะแกว่งตัวในกรอบแคบๆ โดยมีแนวรับที่ 1,580 จุด และแนวต้าน 1,600 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 2,320.93 ล้านบาท ปิดที่ 506.00 บาท เพิ่มขึ้น 16.00 บาท
PTTEP มูลค่าการซื้อขาย 916.43 ล้านบาท ปิดที่ 161.50 บาท เพิ่มขึ้น 2.50 บาท
TRUE มูลค่าการซื้อขาย 807.16 ล้านบาท ปิดที่ 4.92 บาท เพิ่มขึ้น 0.02 บาท
BANPU มูลค่าการซื้อขาย 787.82 ล้านบาท ปิดที่ 13.20 บาท เพิ่มขึ้น 0.10 บาท
SCC มูลค่าการซื้อขาย 785.43 ล้านบาท ปิดที่ 363.00 บาท ลดลง 1.00 บาท